# Coronavirus relacionats amb la síndrome respiratòria aguda greu

Els coronavirus relacionats amb la síndrome respiratòria aguda greu (SARSr-CoV) són una espècie de virus que infecta humans, ratpenats i altres mamífers. Es tracta de virus d'ARN monocatenari de sentit positiu amb embolcall que entren a la cèl·lula hoste en unir-se al receptor ACE2. Pertanyen al gènere dels Betacoronavirus, de la subfamília Orthocoronavirinae (coronavirus), dins de la família Coronaviridae.
Dues soques d'aquesta espècie han provocat brots de malalties respiratòries greus en humans: el SARS-CoV, que va causar un brot de síndrome respiratòria aguda severa (SARS) entre el 2002 i el 2003, i SARS-CoV-2, que des de finals del 2019 ha provocat una pandèmia per coronavirus (causant de la COVID-19). A part de les dues mencionades anteriorment, hi ha centenars d'altres soques de SARSr-CoV, totes elles només conegudes per infectar espècies no humanes: els ratpenats són un reservori important de moltes soques de coronavirus relacionades amb el SARS, i s'han identificat diverses soques en civetes (Paradoxurus), que probablement foren els ancestres del SARS-CoV.
Els coronavirus relacionats amb el SARS van ser uns dels diversos virus identificats per l'Organització Mundial de la Salut el 2016 com a probable causa d'una futura epidèmia en un nou pla desenvolupat després del brot d'Ebola a l'Àfrica de l'oest de 2014, per a recerca i desenvolupament d'urgència de proves de diagnòstic, vacunes i medicaments. La predicció va esdevenir un fet amb la pandèmia per coronavirus de 2019-2020.

## Classificació

Els coronavirus relacionats amb el SARS (SARSr-CoV) pertanyen al gènere betacoronavirus (grup 2) i al subgènere Sarbecovirus (subgrup B). Els sarbecovirus, a diferència dels embecovirus o els Alphacoronavirus, només tenen una proteïnasa similar a la papaïna (PLpro) en lloc de dues en el marc obert de lectura ORF1. Els SARSr-CoV van ser determinats com una primera divisió dels betacoronavirus ja que tenen un conjunt de dominis conservats que comparteix amb el grup.
Ordre Nidovirales
* Família Coronaviridae
** Subfamília Orthocoronavirinae (coronavirus)
*** Gènere Betacoronavirus; espècie tipus: Murine coronavirus
**** Subgènere Sarbecovirus
***** Espècie Coronavirus relacionats amb la síndrome respiratòria aguda greu (SARSr-CoV)
****** SARS-CoV (causant del SARS en humans)
****** SARS-CoV-2 (causant de la COVID-19 en humans)
****** Soca de rat-penat SL-CoV-WIV1
****** Soca de rat-penat SARSr-CoV HKU3
****** Soca de rat-penat SARSr-CoV RP3

## Reservori natural i zoonosi

Els ratpenats són el principal reservori hoste per als SARSr-CoV. El virus ha coevolucionat amb el seus hostes ratpenats durant un llarg període.
Ha estat recentment quan les SARSr-CoV han evolucionat per fer la transmissió entre espècies (salt d'hoste) dels ratpenats als humans, com en el cas de les soques SARS-CoV i SARS-CoV-2. Ambdues soques descendeixen d'un avant-passat comú, però van fer la zoonosi mitjançant espècies creuades cap als humans per separat i de formes diferents. El SARS-CoV-2 no és descendent directe de SARS-CoV. El 17 de març de 2020, la comunitat científica van informar que el nou virus SARS-CoV-2 es va originar de manera natural, sense intervenció artificial (descartant així qualsevol hipòtesi de bioterrorisme), originari d'un coronavirus de ratpenat emprant com a hoste intermedi un pangolí.

## Referències

* ↑ Woo, Patrick C. Y.; Huang, Yi; Lau, Susanna K. P.; Yuen, Kwok-Yung «Coronavirus Genomics and Bioinformatics Analysis» (en anglès). Viruses, 2, 8, 24-08-2010, pàg. 1804–1820. DOI: 10.3390/v2081803. ISSN: 1999-4915. PMC: PMC3185738. PMID: 21994708.
* 1 2 «International Committee on Taxonomy of Viruses (ICTV)» (en anglès). ICTV, 01-02-2019. Arxivat de l'original el 2020-03-20. [Consulta: 23 març 2020].
* 1 2 Coronaviridae Study Group of the International Committee on Taxonomy of Viruses «The species Severe acute respiratory syndrome-related coronavirus: classifying 2019-nCoV and naming it SARS-CoV-2» (en anglès). Nature Microbiology, 02-03-2020. DOI: 10.1038/s41564-020-0695-z. ISSN: 2058-5276.
* ↑ Cohen, Jon; Kupferschmidt, Kai «Strategies shift as coronavirus pandemic looms» (en anglès). Science, 367, 6481, 28-02-2020, pàg. 962–963. DOI: 10.1126/science.367.6481.962. ISSN: 0036-8075.
* 1 2 Lau, S. K. P.; Li, K. S. M.; Huang, Y.; Shek, C.-T.; Tse, H. «Ecoepidemiology and Complete Genome Comparison of Different Strains of Severe Acute Respiratory Syndrome-Related Rhinolophus Bat Coronavirus in China Reveal Bats as a Reservoir for Acute, Self-Limiting Infection That Allows Recombination Events» (en anglès). Journal of Virology, 84, 6, 15-03-2010, pàg. 2808–2819. DOI: 10.1128/JVI.02219-09. ISSN: 0022-538X.
* ↑ Wong, Antonio; Li, Xin; Lau, Susanna; Woo, Patrick «Global Epidemiology of Bat Coronaviruses» (en anglès). Viruses, 11, 2, 20-02-2019, pàg. 174. DOI: 10.3390/v11020174. ISSN: 1999-4915. PMC: PMC6409556. PMID: 30791586.
* 1 2 Woo, Patrick C. Y.; Huang, Yi; Lau, Susanna K. P.; Yuen, Kwok-Yung «Coronavirus Genomics and Bioinformatics Analysis» (en anglès). Viruses, 2, 8, 24-08-2010, pàg. 1804–1820. DOI: 10.3390/v2081803. ISSN: 1999-4915. PMC: PMC3185738. PMID: 21994708.
* ↑ «Coronaviridae - Figures - Positive Sense RNA Viruses - Positive Sense RNA Viruses» (en anglès). ICTV, 2011. Arxivat de l'original el 2020-01-16. [Consulta: 24 març 2020].
* ↑ Gouilh, Meriadeg Ar; Puechmaille, Sébastien J.; Gonzalez, Jean-Paul; Teeling, Emma; Kittayapong, Pattamaporn «SARS-Coronavirus ancestor’s foot-prints in South-East Asian bat colonies and the refuge theory» (en anglès). Infection, Genetics and Evolution, 11, 7, 01-10-2011, pàg. 1690–1702. DOI: 10.1016/j.meegid.2011.06.021. ISSN: 1567-1348.
* ↑ Cui, Jie; Han, Naijian; Streicker, Daniel; Li, Gang; Tang, Xianchun «Evolutionary Relationships between Bat Coronaviruses and Their Hosts - Volume 13, Number 10—October 2007 - Emerging Infectious Diseases journal - CDC» (en anglès). CDC - Emerging Infectious Diseases, 10-10-2017. DOI: 10.3201/eid1310.070448.
* ↑ Ge, Xing-Yi; Li, Jia-Lu; Yang, Xing-Lou; Chmura, Aleksei A.; Zhu, Guangjian «Isolation and characterization of a bat SARS-like coronavirus that uses the ACE2 receptor» (en anglès). Nature, 503, 7477, 11-2013, pàg. 535–538. DOI: 10.1038/nature12711. ISSN: 1476-4687.
* ↑ Andersen, Kristian G.; Rambaut, Andrew; Lipkin, W. Ian; Holmes, Edward C.; Garry, Robert F. «The proximal origin of SARS-CoV-2» (en anglès). Nature Medicine, 17-03-2020, pàg. 1–3. DOI: 10.1038/s41591-020-0820-9. ISSN: 1546-170X.
* ↑ Zhang, Tao; Wu, Qunfu; Zhang, Zhigang «Pangolin homology associated with 2019-nCoV» (en anglès). bioRxiv, 20-02-2020, pàg. 2020.02.19.950253. DOI: 10.1101/2020.02.19.950253.